Два даклады Круглага стала былі прысвечаны праблемам фарміравання арфаграфічных норм. Аляксандр Аляксандравіч Лукашанец паказаў узаемаўплыў грамадска-палітычнай сітуацыі на Беларусі, уздзеянне рускай і польскай моў на нарматыўныя арыенціры. Дацэнт кафедры гісторыі беларускай мовы БДУ, кандыдат філалагічных навук Сяргей Мікалаевіч Запрудскі адзначыў складанасць рэальнага выканання арфаграфічных рэкамендацый па асваенні замежных слоў беларускай мовай у пачатку ХХ ст. па прычыне нешырокага ўжывання мовы ў афіцыйнай сферы, адсутнасці папярэдніх даследаванняў і інш.